pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย ต่างชาติเที่ยวไทยปี 2566 สะสมกว่า 27 ล้านคน เป็นไปตามเป้าหมายของรัฐบาล นายกฯ สั่งการวางแนวทางดึงดูดการท่องเที่ยวปี 2567 เพิ่มเป้าหมายสร้างรายได้รวม 3.5 ล้านล้านบาท
วันเสาร์ที่ 30 ธันวาคม 2566
30/12/2566
โฆษกรัฐบาลเผย ต่างชาติเที่ยวไทยปี 2566 สะสมกว่า 27 ล้านคน เป็นไปตามเป้าหมายของรัฐบาล นายกฯ สั่งการวางแนวทางดึงดูดการท่องเที่ยวปี 2567 เพิ่มเป้าหมายสร้างรายได้รวม 3.5 ล้านล้านบาท
โฆษกรัฐบาลเผย ต่างชาติเที่ยวไทยปี 2566 สะสมกว่า 27 ล้านคน เป็นไปตามเป้าหมายของรัฐบาล นายกฯ สั่งการวางแนวทางดึงดูดการท่องเที่ยวปี 2567 เพิ่มเป้าหมายสร้างรายได้รวม 3.5 ล้านล้านบาท
วันนี้ 30 ธ.ค. 66 นายชัย วัชรงค์ โฆษกประจําสํานักนายกรัฐมนตรี เปิดเผยว่า กระทรวงการท่องเที่ยวและกีฬา รายงานตัวเลขนักท่องเที่ยวต่างชาติเที่ยวไทยสะสมตลอดปี 2566 (1 มกราคม - 24 ธันวาคม 2566) กว่า 27 ล้านคน ซึ่งเป็นไปตามเป้าหมายที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้กําหนดไว้ ในการดึงดูดนักท่องเที่ยวต่างชาติเที่ยวไทยปี 2566 ให้ได้ประมาณ 25 - 28 ล้านคน พร้อมกันนี้ รัฐบาลได้ตั้งโจทย์วางแนวทางกระตุ้นการท่องเที่ยว ปี 2567 เพิ่มเป้าหมายสร้างรายได้จากการท่องเที่ยวรวม 3.5 ล้านล้านบาท
โฆษกประจําสํานักนายกรัฐมนตรี กล่าวว่า ข้อมูลจากกองเศรษฐกิจการท่องเที่ยวและกีฬา กระทรวงการท่องเที่ยวและกีฬา ระบุว่า ในช่วงสัปดาห์ที่ผ่านมา (18 - 24 ธันวาคม 2566) มีนักท่องเที่ยวต่างชาติเดินทางเข้าไทยรวม 796,808 คน เพิ่มขึ้นถึง 16.60% จากสัปดาห์ก่อนหน้า โดยมีการเพิ่มขึ้นของนักท่องเที่ยวเกือบทุกกลุ่ม ทําให้จํานวนนักท่องเที่ยวต่างชาติเที่ยวไทยสะสมตลอดทั้งปี 2566 (1 มกราคม - 24 ธันวาคม 2566) อยู่ที่ 27,252,488 คน ซึ่งเป็นไปตามเป้าหมายของรัฐบาล โดยนักท่องเที่ยวจากมาเลเซียเดินทางเข้าไทยมากที่สุดถึง 4,439,480 คน รองลงมาได้แก่ จีน 3,418,732 คน, เกาหลีใต้ 1,616,858 คน, อินเดีย 1,587,090 คน และรัสเซีย 1,428,985 คน ตามลําดับ
โฆษกประจําสํานักนายกรัฐมนตรี กล่าวเพิ่มเติมถึงเป้าหมายการท่องเที่ยวของไทยในปี 2567 ว่านายกรัฐมนตรีวางแนวทางส่งเสริมการท่องเที่ยว ปี 2567 ดึงดูดการท่องเที่ยวไทยทั้งตลาดในและต่างประเทศ ผ่านการส่งเสริมการท่องเที่ยวเมืองรอง การทําให้ประเทศไทยเป็น High Season ตลอดทั้งปี เพิ่มการอํานวยความสะดวกนักท่องเที่ยว เชื่อมต่อการเดินทาง และสนับสนุนให้นักท่องเที่ยวจับจ่ายใช้สอยมากขึ้น พร้อมเพิ่มเป้าหมายสร้างรายได้จากการท่องเที่ยวปี 2567 ให้ได้ 3.5 ล้านล้านบาท (จากเดิม 3 ล้านล้านบาท) แบ่งเป็นรายได้จากการท่องเที่ยวภายในประเทศ 1 ล้านล้านบาท และรายได้จากการท่องเที่ยวของนักท่องเที่ยวต่างชาติ 2.5 ล้านล้านบาท
“นายกรัฐมนตรีเชื่อมั่นในศักยภาพด้านอุตสาหกรรมการท่องเที่ยวและอุตสาหกรรมเกี่ยวข้องของไทย ซึ่งยังมีศักยภาพ และโอกาสเติบโตได้อีกมาก โดยรัฐบาลได้เพิ่มเป้าหมายเชิงนโยบายในการดึงดูดนักท่องเที่ยวและสร้างรายได้จากการท่องเที่ยวในปี 2567 ซึ่งหน่วยงานที่เกี่ยวข้องมองเห็นความเป็นไปได้และพร้อมร่วมกันขับเคลื่อนเป้าหมายดังกล่าวให้เป็นรูปธรรม รวมทั้ง เชื่อมั่นว่าความร่วมมือร่วมใจของทุกภาคส่วน และมิตรไมตรีของคนไทยทุกคนจะเป็นแรงสําคัญในการขับเคลื่อนการบรรลุเป้าหมายด้านการท่องเที่ยว ซึ่งจะเป็นกลไกสําคัญผลักดันเศรษฐกิจของไทยให้เติบโตต่อไป” นายชัย กล่าว
รัฐบาลไทย-ข่าวทำเนียบรัฐบาล-สนับสนุนชาวไร่อ้อยตัดอ้อยสดคุณภาพดีส่งโรงงาน ลดฝุ่น PM2.5
วันศุกร์ที่ 8 ธันวาคม 2566
สนับสนุนชาวไร่อ้อยตัดอ้อยสดคุณภาพดีส่งโรงงาน ลดฝุ่น PM2.5
วันศุกร์ที่ 8 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติโครงการสนับสนุนเกษตรกรชาวไร่อ้อยตัดอ้อยสดคุณภาพดีเพื่อลดฝุ่น PM2.5
พร้อมกรอบวงเงิน 7,990 ล้านบาท เพื่อช่วยเหลือชาวไร่อ้อยที่ตัดอ้อยสดคุณภาพดี ไม่ถูกไฟไหม้ ยอดไม่ยาว
และไม่มีสิ่งอื่นที่ไม่ใช่อ้อยธรรมชาติปนเปื้อนส่งโรงงาน ในอัตราไม่เกิน 120 บาท/ตัน โดย ธ.ก.ส.
จะโอนเงินช่วยเหลือเข้าบัญชีธนาคารของชาวไร่อ้อยทุกรายที่ตัดอ้อยสดส่งโรงงานโดยตรง
กําหนดจ่ายเงินช่วยเหลือเพียงครั้งเดียวในช่วงเดือน ธ.ค.2566 – เม.ย.2567
เพื่อสนับสนุนให้เกษตรกรนําไปใช้แก้ไขปัญหาในพื้นที่ที่มีข้อจํากัดทําให้เกิดการลักลอบเผาอ้อย เช่น
การเตรียมพื้นที่เพาะปลูกให้เหมาะสมกับการเก็บเกี่ยวด้วยเครื่องจักรกลทางการเกษตร หรือ
การเตรียมร่องดินให้เครื่องจักรกลสามารถเก็บเกี่ยวผลผลิตได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“สงกรานต์ไทย” เป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติ
วันศุกร์ที่ 8 ธันวาคม 2566
08/12/2566
“สงกรานต์ไทย” เป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติ
วันพฤหัสบดีที่ 7 ธันวาคม 2566
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรี ยินดีที่องค์การยูเนสโกประกาศขึ้นทะเบียน
“สงกรานต์ในประเทศไทย” ประเพณีปีใหม่ไทย
เป็นตัวแทนมรดกภูมิปัญญาทางวัฒนธรรมที่จับต้องไม่ได้ของมนุษยชาติ
ในการประชุมคณะกรรมการระหว่างรัฐบาลว่าด้วยการสงวนรักษามรดกวัฒนธรรมที่จับต้องไม่ได้ ครั้งที่ 18 ณ
เมืองคาเซเน สาธารณรัฐบอตสวานา เมื่อวานนี้(6ธ.ค.66)
ประเทศไทยจะร่วมกันธํารงรักษาให้มีการปฏิบัติสืบทอดจากรุ่นสู่รุ่น
ส่งเสริมความตระหนักถึงคุณค่าซึ่งสะท้อนความหลากหลายทางวัฒนธรรม ความคิดสร้างสรรค์ของมนุษย์
และเปิดโอกาสให้คนทุกเชื้อชาติ เพศ ภาษา ศาสนา เข้าถึงประเพณีสงกรานต์ในทุกพื้นที่ของประเทศไทย
โดยเคารพธรรมเนียมของชุมชน ด้วยจิตใจของความร่วมมือและช่วยเหลือซึ่งกันและกัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กลาโหมพร้อมสนับสนุนภารกิจแก้ไขปัญหาไฟป่าและหมอกควัน
วันศุกร์ที่ 8 ธันวาคม 2566
กลาโหมพร้อมสนับสนุนภารกิจแก้ไขปัญหาไฟป่าและหมอกควัน
วันนี้ (8 ธันวาคม 2566) นายสุทิน  คลังแสง รัฐมนตรีว่าการกระทรวงกลาโหม และคณะตรวจเยี่ยมฟังการบรรยายสรุป "แผนการดําเนินงานการสนับสนุนการแก้ไขปัญหาไฟป่าและหมอกควัน" ของ #กองทัพอากาศ  พร้อมทั้งเยี่ยมชมส่วนสนับสนุน #การบินควบคุมไฟป่า กองทัพอากาศ
(ส่วนหน้า) โดยมีพลอากาศเอก เสกสรร คันธา เสนาธิการทหารอากาศ ให้การต้อนรับ ณ โรงเก็บอากาศยาน ฝูงบิน 601 กองบิน 6
รมว.กห.ได้ร่วมรับฟัง (1) การบรรยายสมรรถนะและภารกิจของ #อากาศยาน แต่ละแบบ (2) เยี่ยมชมนิทรรศการการปฏิบัติภารกิจแก้ไขปัญหาไฟป่าและหมอกควันตามวงรอบ (3) การวิเคราะห์ #จุดความร้อน ที่มีโอกาสเกิดไฟไหม้ (4) การส่งสัญญาณภาพสถานการณ์ไฟป่าผ่านระบบ Video Down Link รวมถึง (5) ยุทโธปกรณ์ที่ใช้ในการปฏิบัติภารกิจ เนื่องจากในห้วงเดือนมกราคมถึงเดือนเมษายนของทุกปี เป็นช่วงที่เกิดไฟป่าตามธรรมชาติและน้ํามือมนุษย์จากการเก็บหาของป่าและสร้างแหล่งทํากิน
โดยกองทัพอากาศวาง #แผนการฝึกบินควบคุมไฟป่า กองทัพอากาศ ไว้ระหว่าง 18-22 ธันวาคม 2566 ร่วมกับหน่วยงานภาคีที่เกี่ยวข้องชึ่งการดําเนินการดังกล่าวของ ทอ.เป็นการสนับสนุนการแก้ไขสถานการณ์ไฟป่าของกระทรวงกลาโหมร่วม ชึ่งผลสําเร็จที่เกิดขึ้นจําเป็นต้องอาศัยความร่วมมือร่วมใจจากทุกฝ่าย ที่จะแก้ไขสถานการณ์ไฟป่าและหมอกควันของประเทศให้สําเร็จลุล่วงไป
รัฐบาลไทย-ข่าวทำเนียบรัฐบาล-กระทรวงอุตสาหกรรม ขอเชิญเที่ยวงานวันกาชาด 100 ปี หรือ งานกาชาดประจำปี 2566
วันพฤหัสบดีที่ 7 ธันวาคม 2566
07/12/2566
กระทรวงอุตสาหกรรม ขอเชิญเที่ยวงานวันกาชาด 100 ปี หรือ งานกาชาดประจําปี 2566
กระทรวงอุตสาหกรรม ขอเชิญเที่ยวงานวันกาชาด 100 ปี หรือ งานกาชาดประจําปี 2566
รัฐบาลไทย-ข่าวทำเนียบรัฐบาล-ปลัดฯ ณัฐพล ลงพื้นที่สวนลุมพินี เตรียมความพร้อมร้านกาชาดกระทรวงอุตสาหกรรม ปี 66
วันพฤหัสบดีที่ 7 ธันวาคม 2566
07/12/2566
ปลัดฯ ณัฐพล ลงพื้นที่สวนลุมพินี เตรียมความพร้อมร้านกาชาดกระทรวงอุตสาหกรรม ปี 66
ปลัดฯ ณัฐพล ลงพื้นที่สวนลุมพินี เตรียมความพร้อมร้านกาชาดกระทรวงอุตสาหกรรม ปี 66
วันที่ 6 ธันวาคม 2566 นายณัฐพล รังสิตพล ปลัดกระทรวงอุตสาหกรรม ลงพื้นที่ ณ สวนลุมพินี เพื่อเตรียมความพร้อมและตรวจความเรียบร้อยของสถานที่จัดงานร้านกาชาดกระทรวงอุตสาหกรรม โซน 3 บูธ 3.4ในงานกาชาดประจําปี 2566 โดยได้ตรวจความเรียบร้อยตามจุดต่าง ๆ ภายในร้านกาชาดกระทรวงอุตสาหกรรม อาทิ โซนจับรางวัล โซนจําหน่ายคูปองร่วมสนุก และบริเวณรอบของร้านค้ากระทรวงอุตสาหกรรม โดยมีนางสาวณัฏฐิญา เนตยสุภา รองปลัดกระทรวงอุตสาหกรรม นางสาวนลินี กาญจนามัย รองผู้ว่าการ (บริหาร) นางนิภา รุกขมธุร์ รองผู้ว่าการ (ยุทธศาสตร์) รักษาการรองผู้ว่าการ (พัฒนาที่ยั่งยืน) นายประทีป เอ่งฉ้วน รองผู้ว่าการ (ปฏิบัติการ 1) นายอัฐพล จิรวัฒน์จรรยา รองผู้ว่าการ (ปฏิบัติการ 2) นายธีรวุฒิ เจริญสุข ผู้ช่วยผู้ว่าการ (ปฏิบัติการ 1) นายเริงฤทธิ์ กุศลกรรมบถ ผู้ช่วยผู้ว่าการ (ปฏิบัติการ 2) ร่วมลงพื้นที่ด้วย
ทั้งนี้ กระทรวงอุตสาหกรรม ขอเชิญเที่ยวงานวันกาชาด 100 ปี หรืองานกาชาดประจําปี 2566 ภายใต้แนวคิด "รื่นรมย์สุขฤดี ณ ที่แห่งการให้" เชิญชวนผู้ที่มาร่วมงานนุ่งโจงห่มไทยมาเที่ยวงานกาชาด ซึ่งงานกาชาดจะจัดขึ้นตั้งแต่วันที่ 8-18 ธันวาคม 2566 ตั้งแต่เวลา 11.00-22.00 น. บริเวณสวมลุมพินี รวม 11 วัน 11 คืน สําหรับร้านค้ากระทรวงอุตสาหกรรมในงานกาชาดประจําปี 2566 จัดขึ้นภายใต้แนวคิด “ส่งรอยยิ้มสร้างอุตสาหกรรมไทย ใส่ใจชุมชน“ โดยกิจกรรมไฮไลท์สําหรับร้านค้ากระทรวงอุตสาหกรรม ได้แก่ เกมส์จับฉลากแทงหลอด ลุ้นรับของรางวัลจากโรงงานอุตสาหกรรมมากมาย พร้อมพบกับศิลปิน ดารา นักร้อง และอินฟลูเอนเซอร์ ให้ความบันเทิงทุกวัน แล้วพบกันที่โซน 3 บูธ 3.4 เดิมตามโลเคชั่นนี้ได้เลยจ้า
https://maps.app.goo.gl/igEew97e4ZFxPPQz9?g_st=ic
รัฐบาลไทย-ข่าวทำเนียบรัฐบาล-นายกรัฐมนตรีประทับใจ ททท. ส่งเสริมการท่องเที่ยวได้อย่างดี เชื่อว่าประเทศไทยไม่เป็นสองรองใคร
วันศุกร์ที่ 8 ธันวาคม 2566
07/12/2566
นายกรัฐมนตรีประทับใจ ททท. ส่งเสริมการท่องเที่ยวได้อย่างดี เชื่อว่าประเทศไทยไม่เป็นสองรองใคร
นายกรัฐมนตรีประทับใจ ททท. ส่งเสริมการท่องเที่ยวได้อย่างดี เชื่อว่าประเทศไทยไม่เป็นสองรองใคร
วันนี้ (7 ธ.ค. 66) เวลา 20.30 น. ณ ท่าเรือ ICONSIAM กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ภายหลังเป็นประธานเปิดงาน “วิจิตร เจ้าพระยา 2023” ว่า แม่น้ําที่ผ่านใจกลางเมืองหลวงถือว่าเป็นแหล่งท่องเที่ยวอย่างหนึ่งของประเทศไทย ที่มีทั้งวัด และสถานที่เก่าแก่ ซึ่งเป็นสถานที่ส่งเสริมการท่องเที่ยวได้อย่างดี ถือเป็นความภาคภูมิใจของชาวกรุงเทพมหานคร ในการมาร่วมเฉลิมฉลองฯ ในเดือนธันวาคม
นายกฯ กล่าวว่า จากที่ได้ไป เมืองใหญ่ ๆ ทั่วโลกที่มีแม่น้ําผ่านกลางเมืองเยอะแต่ในประเทศไทยมีกรุงเทพมหานคร ซึ่งเป็นมหานครระดับโลก โดยเชื่อว่ามีนักท่องเที่ยวต้องการมาท่องเที่ยวมากมาย และไม่ใช่แค่มาท่องเที่ยววัดวาอารามอย่างเดียว ทางห้างไอคอนสยามที่ได้ขึ้นเรือมา ก็เป็นสถานที่ที่คนทั่วโลกอยากจะมาท่องเที่ยวทุกเทศกาลรวมถึงภาคเอกชนมีการจุดพลุ มีการจัดงานริมแม่น้ํา ไม่ว่าจะเป็นโรงแรมที่อยู่ริมแม่น้ํา โรงแรมโฟร์ซีซั่นส์ซึ่งเคยเป็นโรงแรมที่ดีที่สุดในโลก มีการจัดกิจกรรมเป็นการกระตุ้นเศรษฐกิจทั้งเดือน ถือว่าเป็นนิมิตหมายที่ดี ท่ามกลางบรรยากาศแบบนี้ เชื่อว่าทุกคืนประชาชนอยากจะออกมาสูดบรรยากาศ และสูดอากาศที่บริสุทธิ์
นายกรัฐมนตรีกล่าวแสดงความประทับใจ และกล่าวขอบคุณการท่องเที่ยวแห่งประเทศไทย ภาคเอกชน หน่วยงานที่เกี่ยวข้อง รัฐบาลมีความตระหนัก และเชื่อว่าประชาชนที่อยู่ริมแม่น้ําเจ้าพระยาที่ได้ออกมาจากที่อยู่อาศัยก็มีความภาคภูมิใจว่าประเทศไทยไม่เป็นสองรองใคร
รัฐบาลไทย-ข่าวทำเนียบรัฐบาล-PM marvels “Vijit Chao Phraya 2023: A Phenomenon of Light and Color Shows”
วันศุกร์ที่ 8 ธันวาคม 2566
08/12/2566
PM marvels “Vijit Chao Phraya 2023: A Phenomenon of Light and Color Shows”
PM marvels “Vijit Chao Phraya 2023: A Phenomenon of Light and Color Shows”
December 7, 2023, at 2030hrs, at the ICONSIAM pier, Bangkok, following his presiding over the opening of “Vijit Chao Phraya 2023: A Phenomenon of Light and Color Shows”, Prime Minister and Minister of Finance Srettha Thavisin stated that the Chao Phraya River which flows through the capital center, is another prideful tourist attraction of Thailand as there are numerous temples, historical sites, and tourist spots along the river. These tourist attractions are worthy for tourists to visit and celebrate in the festive season.
According to the Prime Minister, Bangkok is a world’s metropolis that draw millions of tourists from around the globe. The city boasts not only the temples, but also private-owned tourist attractions, such as the ICONSIAM and the Four Seasons Hotel which was once the best hotel in the world. During the festive season, throughout the month of December, various activities, e.g., firework display, cultural performances, etc., have been organized at these tourist attractions which will bolster economy, and draw people and tourists to enjoy these vibrant festivities and atmosphere.
The Prime Minister was impressed with ‘Vijit Chao Phraya 2023’ extravagant light event which features light-and-sound shows, projection mappings, fireworks display, and cultural performances, and thanked Tourism Authority of Thailand, concerned private sector and public agencies for organizing the event.
รัฐบาลไทย-ข่าวทำเนียบรัฐบาล-กรมการขนส่งทางบก เดินหน้ายกระดับมาตรฐานความปลอดภัย กำหนดให้รถบรรทุกต้องติดตั้งอุปกรณ์ป้องกันด้านข้าง (LPD) และด้านท้าย (RUPD) สอดคล้องกับมาตรฐานสากล
วันศุกร์ที่ 8 ธันวาคม 2566
กรมการขนส่งทางบก เดินหน้ายกระดับมาตรฐานความปลอดภัย กําหนดให้รถบรรทุกต้องติดตั้งอุปกรณ์ป้องกันด้านข้าง (LPD) และด้านท้าย (RUPD) สอดคล้องกับมาตรฐานสากล
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่ปรากฏเป็นข่าวกรณีรถบรรทุกขนส่งสินค้าเกิดอุบัติเหตุเฉี่ยวชนกับรถยนต์ที่มีขนาดเล็กหรือรถจักรยานยนต์ โดยอุบัติเหตุที่พบบ่อยและมีความรุนแรง คือ ผู้ขับรถจักรยานยนต์ล้มเข้าใต้รถบรรทุกหรือรถยนต์ชนท้ายรถบรรทุก ทําให้เกิดการสูญเสียชีวิตและทรัพย์สินเป็นจํานวนมาก กรมการขนส่งทางบก (ขบ.) ในฐานะหน่วยงานที่กํากับ ดูแลการขนส่งทางถนนให้มีความปลอดภัย ได้ให้ความสําคัญในการพัฒนาปรับปรุงข้อกําหนดทางเทคนิคด้านยานยนต์เพื่อให้รถมีความปลอดภัยในการใช้งาน ลดอัตราการเกิดอุบัติเหตุ และยกระดับมาตรฐานเทียบเท่ามาตรฐานสากล ได้นําข้อกําหนดสหประชาชาติ (UN Regulations) ซึ่งเป็นข้อกําหนดทางเทคนิคด้านยานยนต์ที่ได้รับการยอมรับในระดับสากลและเป็นที่นิยมใช้กันอย่างแพร่หลายในหลายประเทศทั่วโลกมาประยุกต์ใช้ โดย ขบ. ออกประกาศเรื่องกําหนดคุณลักษณะ ขนาด ประสิทธิภาพ ตําแหน่ง และเงื่อนไขในการติดตั้งอุปกรณ์ป้องกันด้านข้างและด้านท้ายของรถที่ใช้ในการขนส่งสัตว์หรือสิ่งของ พ.ศ. 2566 เพื่อกําหนดให้รถบรรทุกที่ใช้ในการขนส่งสัตว์หรือสิ่งของตามกฎหมายว่าด้วยการขนส่งทางบกที่มีน้ําหนักรถและน้ําหนักบรรทุกรวมกันเกินกว่า 3,500 กิโลกรัมขึ้นไป (ยกเว้นรถที่มีการใช้งานเฉพาะกิจบางลักษณะ) ต้องติดตั้งอุปกรณ์ป้องกันด้านข้าง LPD: Lateral Protection Device และด้านท้าย RUPD: Rear Underrun Protection Device ให้ถูกต้องตามลักษณะรถ ทั้งนี้ การติดอุปกรณ์ดังกล่าวเป็นไปตามข้อกําหนดสหประชาชาติ UN Regulation No.73 และ No.58 ซึ่งจะช่วยบรรเทาความรุนแรง ลดการบาดเจ็บหรือเสียชีวิตจากอุบัติเหตุการชนได้ ประกาศฯ จะมีผลบังคับใช้สําหรับรถบรรทุกที่นํามาจดทะเบียนใหม่ตั้งแต่วันที่ 1 มกราคม 2567 เป็นต้นไป
ทั้งนี้ อุปกรณ์ดังกล่าวฯ ต้องผ่านการรับรองและทดสอบจากหน่วยงานทดสอบที่ ขบ. กําหนด หรือหากผู้ประกอบการจะผลิตและติดตั้งด้วยตนเองตามแบบที่ ขบ. และสํานักงานพัฒนาวิทยาศาสตร์ และเทคโนโลยีแห่งชาติได้ร่วมกันออกแบบก็สามารถกระทําได้ ซึ่งมีแบบที่ครอบคลุมการใช้งานอย่างหลากหลาย เป็นการลดระยะเวลาและค่าใช้จ่ายในการทดสอบอุปกรณ์ฯ รวมถึงไม่ต้องนําเข้าจากต่างประเทศ โดยเมื่อมีการติดตั้งอุปกรณ์ป้องกันด้านข้างและด้านท้ายถูกต้องตามประกาศ ขบ. และได้หนังสือรับรองความมั่นคงแข็งแรงในการติดตั้งจากผู้ประกอบการขนส่ง เจ้าของรถ ผู้ผลิตรถ ผู้ติดตั้งอุปกรณ์ หรือวิศวกรฯ แล้ว หลังจากนั้นจึงจะสามารถนํารถมาตรวจสภาพและจดทะเบียนต่อไป สามารถสอบถามข้อมูลเพิ่มเติมได้ที่ส่วนตรวจสอบสมรรถนะรถ สํานักวิศวกรรมยานยนต์ อาคาร 6 ชั้น 3 ขบ. โทร. 0 2271 8609 หรือเว็บไซต์สํานักวิศวกรรมยานยนต์ https://aeb.dlt.go.th/th/lpd-rupd
รัฐบาลไทย-ข่าวทำเนียบรัฐบาล-รัฐมนตรีช่วยฯ ไชยา เปิดงานประกวดโคเนื้อปศุสัตว์กำแพงแสน  แนะ พัฒนาสายพันธุ์และปรับปรุงพันธุ์โคเนื้อที่ดีตรงความต้องการตลาด
วันศุกร์ที่ 8 ธันวาคม 2566
รัฐมนตรีช่วยฯ ไชยา เปิดงานประกวดโคเนื้อปศุสัตว์กําแพงแสน  แนะ พัฒนาสายพันธุ์และปรับปรุงพันธุ์โคเนื้อที่ดีตรงความต้องการตลาด
รัฐมนตรีช่วยฯ ไชยา เปิดงานประกวดโคเนื้อปศุสัตว์กําแพงแสน
แนะ พัฒนาสายพันธุ์และปรับปรุงพันธุ์โคเนื้อที่ดีตรงความต้องการตลาด
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เป็นประธานเปิดงานประกวดโคเนื้อปศุสัตว์กําแพงแสน ประจําปี 2566 ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และถ้วยพระราชทานสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี โดยมีหัวหน้าส่วนราชการสังกัดกระทรวงเกษตรและสหกรณ์ และหน่วยงานที่เกี่ยวข้อง เข้าร่วม ณ อาคารอารีน่า ศูนย์สาธิตการผลิตโคเนื้อครบวงจร(คาวบอยแลนด์) มหาวิทยาลัยเกษตรศาสตร์ วิทยาเขตกําแพงแสน สําหรับงานประกวดโคเนื้อปศุสัตว์กําแพงแสนเป็นการจัดการประกวดโคในระดับสากล เพื่อให้เกษตรกรได้มีการพัฒนาสายพันธุ์และปรับปรุงพันธุ์โคเนื้อที่ดี เป็นประโยชน์ต่อการนําไปใช้ในการผลิตเนื้อในประเทศไทย อีกทั้งเป็นการส่งเสริมองค์ความรู้ให้แก่เกษตรกร เพื่อการต่อยอดกระบวนการเลี้ยงโคเนื้อของตนเองอย่างยั่งยืนต่อไป ในโอกาสนี้ รมช.ไชยา ได้มอบโล่รางวัลชนะเลิศ ประเภทโคยอดเยี่ยม จํานวน 3 รางวัล ประกอบด้วย รางวัลชนะเลิศการประกวดโคลูกผสมบีฟมาสเตอร์ รางวัลชนะเลิศการประกวดโคลูกผสมชาโรเลส์ และรางวัลชนะเลิศการประกวดโคลูกผสมบราห์มัน
รมช.ไชยา กล่าวว่า การประกวดโคเนื้อกําแพงแสนในครั้งนี้ เป็นการร่วมมือกันระหว่างภาคการเกษตรทั้งภาครัฐและเอกชนในการจัดเวทีแลกเปลี่ยนเทคนิควิธี ความรู้ด้านวิชาการในการพัฒนาสายพันธุ์ ซึ่งถือเป็นประโยชน์อย่างมากต่อเกษตรกร โดยเฉพาะเกษตรกรรายย่อย ในการพัฒนาต่อยอดสายพันธุ์โคเนื้อของตนเองให้ตรงต่อความต้องการของตลาด และสามารถสร้างรายได้ที่มั่นคงมากขึ้น ต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม จีนตั้งศูนย์วิจัยเทคโนโลยียานยนต์จีน (CATARC) แห่งที่ 4 ของโลกในไทย แสดงถึงศักยภาพของอุตสาหกรรมยานยนต์ไทย โดดเด่นในภูมิภาคพร้อมเป็นฐานการผลิตยานยนต์สำคัญ
วันศุกร์ที่ 8 ธันวาคม 2566
08/12/2566
โฆษกรัฐบาลเผย นายกฯ ปลื้ม จีนตั้งศูนย์วิจัยเทคโนโลยียานยนต์จีน (CATARC) แห่งที่ 4 ของโลกในไทย แสดงถึงศักยภาพของอุตสาหกรรมยานยนต์ไทย โดดเด่นในภูมิภาคพร้อมเป็นฐานการผลิตยานยนต์สําคัญ
โฆษกรัฐบาลเผย นายกฯ ปลื้ม จีนตั้งศูนย์วิจัยเทคโนโลยียานยนต์จีน (CATARC) แห่งที่ 4 ของโลกในไทย แสดงถึงศักยภาพของอุตสาหกรรมยานยนต์ไทย โดดเด่นในภูมิภาคพร้อมเป็นฐานการผลิตยานยนต์สําคัญ
วันนี้ (8 ธันวาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า ประเทศไทยได้รับเลือกให้เป็นพื้นที่สําหรับจัดตั้งศูนย์วิจัยเทคโนโลยียานยนต์จีน (China Automotive Technology and Research Center : CATARC) โดยเป็นสํานักงานสาขาในภูมิภาคเอเซียตะวันออกเฉียงใต้ แห่งที่ 4 ของโลก ต่อจากเยอรมนี สวิสเซอร์แลนด์ และญี่ปุ่น ซึ่งถือเป็นจุดเริ่มต้นความร่วมมือระหว่างจีนกับไทย ในการนําศักยภาพด้านการพัฒนานโยบาย การกําหนดมาตรฐาน และการรับรอง รวมถึงเครือข่ายอุตสาหกรรมยานยนต์สมัยใหม่ของจีนมาบูรณาการร่วมกับการพัฒนาอุตสาหกรรม และโครงสร้างพื้นฐานยานยนต์ของไทย รองรับการเป็นฐานการผลิตยานยนต์ของภูมิภาคอาเซียน และฐานการผลิตที่สําคัญของโลก
โฆษกประจําสํานักนายกรัฐมนตรี กล่าวว่า ศูนย์ CATARC จะเป็นตัวกลางในการประสานงานกับผู้ผลิต EV ในจีน ในการเข้ามาลงทุนในไทย และในภูมิภาค รวมทั้งยังเป็นองค์กรสนับสนุนด้านเทคนิคสําหรับการวางแผนอุตสาหกรรมยานยนต์อีกด้วย ซึ่งจะช่วยทําให้ผู้ประกอบการ หรือนักลงทุนทางด้าน EV ของจีนเข้ามาลงทุนในไทยมากขึ้น ขณะที่กระทรวงอุตสาหกรรม จะร่วมกับหน่วยงานที่เกี่ยวข้องทั้งภาครัฐและภาคเอกชน ผลักดันการพัฒนาอุตสาหกรรมยานยนต์ไฟฟ้า (EV) อุตสาหกรรมยานยนต์ เครื่องยนต์สันดาป (ICE) ในการขับเคลื่อนนโยบายและมาตรการต่าง ๆ ผ่านคณะกรรมการนโยบายยานยนต์ไฟฟ้าแห่งชาติ โดยมีเป้าหมายที่จะขับเคลื่อนอุตสาหกรรมยานยนต์สมัยใหม่ สอดคล้องกับมาตรการสนับสนุนการใช้ยานยนต์ไฟฟ้าประเภทรถยนต์ และรถจักรยานยนต์ รวมทั้งได้กําหนดมาตรฐานสําหรับยานยนต์ไฟฟ้า และมีการให้บริการทดสอบรับรองมาตรฐานของศูนย์ทดสอบยานยนต์และยางล้อแห่งชาติ รวมทั้งการพัฒนาบุคลากร เพื่อเตรียมความพร้อมในการเปลี่ยนผ่านสู่ยานยนต์ไฟฟ้า และยานยนต์สมัยใหม่ ซึ่งในไตรมาสแรกของปี 2566 ประเทศไทยมีการใช้ยานยนต์ไฟฟ้า คิดเป็นร้อยละ 78 ของปริมาณการใช้ยานยนต์ไฟฟ้าในอาเซียน และในปี 2565 ประเทศไทยมีการผลิตยานยนต์ขับเคลื่อนด้วยมอเตอร์ไฟฟ้า หรือ xEV เป็นอันดับ 1 ของอาเซียนประมาณ 72,000 คัน
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังได้ผลักดันการใช้ยานยนต์ไฟฟ้าอย่างต่อเนื่อง ซึ่งถือเป็นเเนวทางสําคัญของไทยสู่การเปลี่ยนผ่านไปใช้ยานยนต์สมัยใหม่ เเละการเข้าสู่สังคมคาร์บอนต่ําในอนาคต รวมทั้งช่วยเพิ่มทางเลือกที่เป็นมิตรต่อสิ่งแวดล้อมเเละประหยัดพลังงาน เพื่อ ขับเคลื่อนการพัฒนาเศรษฐกิจควบคู่กับการพัฒนาประเทศอย่างยั่งยืน ซึ่งการตั้งศูนย์ฯ ของจีนนี้เป็นโอกาสต่อยอดการพัฒนายานยนต์ของไทย สู่ยานยนต์สมัยใหม่อย่างมีประสิทธิภาพ และเป็นโอกาสพัฒนาคุณภาพแรงงานไทยอีกด้วย“ นายชัย กล่าว
รัฐบาลไทย-ข่าวทำเนียบรัฐบาล-กระทรวงยุติธรรม ร่วมงานฉลองสงกรานต์ มรดกภูมิปัญญาทางวัฒนธรรมของมนุษยชาติ (Songkran in Thailand, Traditional Thai New Year Festival)
วันศุกร์ที่ 8 ธันวาคม 2566
08/12/2566
กระทรวงยุติธรรม ร่วมงานฉลองสงกรานต์ มรดกภูมิปัญญาทางวัฒนธรรมของมนุษยชาติ (Songkran in Thailand, Traditional Thai New Year Festival)
กระทรวงยุติธรรม ร่วมงานฉลองสงกรานต์ มรดกภูมิปัญญาทางวัฒนธรรมของมนุษยชาติ (Songkran in Thailand, Traditional Thai New Year Festival)
ในวันพฤหัสบดีที่ ๗ ธันวาคม ๒๕๖๖ เวลา ๑๘.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม และนายสํารวม บุญเสริม ผู้ช่วยปลัดกระทรวงยุติธรรม ร่วมงานฉลองสงกรานต์ มรดกภูมิปัญญาทางวัฒนธรรมของมนุษยชาติ (Songkran in Thailand, Traditional Thai New Year Festival) โดยมี นายเศรษฐา ทวีสิน นายกรัฐมนตรี เป็นประธาน พร้อมคณะรัฐมนตรี นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม นางสาวซูฮย็อน คิม ผู้อํานวยการสํานักงานยูเนสโก ประจําประเทศไทย นายชัชชาติ สิทธิพันธุ์ ผู้ว่าราชการกรุงเทพมหานคร พร้อมคณะทูตานุทูต ประกอบด้วย มาเลเซีย สิงคโปร์ เกาหลี ลาว กัมพูชา ญี่ปุ่น และจีน ร่วมเป็นสักขีพยาน ผู้บริหารกระทรวงวัฒนธรรม ผู้ว่าราชการจังหวัด หัวหน้าส่วนราชการ วัฒนธรรมจังหวัด ประธานสภาวัฒนธรรมกรุงเทพมหานครและจังหวัด ๗๖ จังหวัด เข้าร่วมงาน ณ​ ลานคนเมือง ศาลาว่าการกรุงเทพมหานคร และวัดสุทัศนเทพวรารามราชวรมหาวิหาร
ทั้งนี้ รัฐบาลโดยกรมส่งเสริมวัฒนธรรม กระทรวงวัฒนธรรม ในฐานะหน่วยงานที่มีหน้าที่ส่งเสริมและดําเนินงานปกป้องคุ้มครองมรดกภูมิปัญญาทางวัฒนธรรมของชาติ จัดงานฉลองขึ้น เนื่องในโอกาสที่องค์การการศึกษา วิทยาศาสตร์ และวัฒนธรรมแห่งสหประชาชาติ หรือ ยูเนสโก (UNESCO) จะได้ประกาศขึ้นทะเบียน “สงกรานต์ในประเทศไทย” ประเพณีปีใหม่ไทย เป็นรายการตัวแทนมรดกวัฒนธรรมที่จับต้องไม่ได้ของมนุษยชาติ ในที่ประชุมคณะกรรมการระหว่างรัฐบาลว่าด้วยการสงวนรักษามรดกวัฒนธรรมที่จับต้องไม่ได้ ครั้งที่ ๑๘ เมื่อวันที่ ๖ ธันวาคม ๒๕๖๖ ณ เมืองคาเซเน สาธารณรัฐบอตสวานา
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมฟื้นฟูถนนสาย นว.2037 จังหวัดนครสวรรค์ เสร็จสมบูรณ์
วันศุกร์ที่ 8 ธันวาคม 2566
กรมทางหลวงชนบท ซ่อมฟื้นฟูถนนสาย นว.2037 จังหวัดนครสวรรค์ เสร็จสมบูรณ์
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 8 (นครสวรรค์) ดําเนินโครงการซ่อมฟื้นฟูทางหลวงชนบทอันเนื่องจากเหตุภัยพิบัติถนนสาย นว.2037 แยก ทล.11 - บ้านท่าตะโก อําเภอท่าตะโก จังหวัดนครสวรรค์ เสร็จสมบูรณ์ โดยซ่อมสร้างผิวทางแอสฟัลท์ติกคอนกรีต ด้วยวิธี Pavement In - Place Recycling ผิวจราจรกว้าง 6 เมตร ไหล่ทางข้างละ 1.5 เมตร ระบบระบายน้ํา และเครื่องหมายจราจร ตั้งแต่บริเวณช่วง กม. ที่ 3+895 - 4+100 กม. ที่ 4+984 - 5+255 และ กม. ที่ 6+775 - 9+827 ระยะทาง 3.528 กิโลเมตร ใช้งบประมาณ 16.375 ล้านบาท เนื่องจากถนนสายดังกล่าวได้รับผลกระทบจากอุทกภัย จึงทําให้ประชาชนได้รับความไม่สะดวกในการเดินทาง ทั้งนี้ เพื่อช่วยบรรเทาความเดือดร้อนให้ประชาชนในพื้นที่ได้สัญจรไป - มา ได้อย่างสะดวกปลอดภัย สนับสนุนการขนส่งพืชผลทางการเกษตร และใช้เป็นเส้นทางลัดเชื่อมไปยังตัวเมืองและจังหวัดใกล้เคียงอีกด้วย
รัฐบาลไทย-ข่าวทำเนียบรัฐบาล-กสร. เชิญชวนเสนอชื่อสตรีทำงานเพื่อเข้ารับการคัดเลือกเป็นสตรีทำงานดีเด่น ประจำปี 2567
วันศุกร์ที่ 8 ธันวาคม 2566
08/12/2566
กสร. เชิญชวนเสนอชื่อสตรีทํางานเพื่อเข้ารับการคัดเลือกเป็นสตรีทํางานดีเด่น ประจําปี 2567
กสร. เชิญชวนเสนอชื่อสตรีทํางานเพื่อเข้ารับการคัดเลือกเป็นสตรีทํางานดีเด่น ประจําปี 2567
กรมสวัสดิการและคุ้มครองแรงงาน (กสร.) ขอเชิญชวนหน่วยงานภาครัฐ ภาครัฐวิสาหกิจ ภาคเอกชน และภาคประชาสังคม ร่วมเสนอชื่อสตรีทํางานเพื่อเข้ารับการคัดเลือกเป็นสตรีทํางานดีเด่น เนื่องในวันสตรีสากล ประจําปี พ.ศ. 2567
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน เปิดเผยว่า กรมสวัสดิการและคุ้มครองแรงงานได้ตระหนักถึงความสําคัญของสตรีทํางานว่า เป็นผู้ช่วยพัฒนาประเทศทั้งด้านเศรษฐกิจและสร้างคุณประโยชน์แก่สังคม จึงได้จัดงานวันสตรีสากลขึ้นเป็นประจําทุกปี เพื่อเชิดชูสตรีทํางานให้เป็นแบบอย่างที่ดีแก่แรงงานสตรีทั่วประเทศ และขอเชิญชวนหน่วยงานในภาคส่วนต่าง ๆ ร่วมเสนอชื่อสตรีทํางานเพื่อเข้ารับการคัดเลือกเป็นสตรีทํางานดีเด่น ประจําปี 2567 ภายใต้แนวคิด “แรงงานสตรีสร้างความเสมอภาคและงานที่มีคุณค่า พัฒนาเศรษฐกิจดิจิทัล” จํานวน 8 ประเภท รวม 31 รางวัล ได้แก่ 1) สตรีนักบริหารดีเด่น 9 รางวัล 2) สตรีผู้ปฏิบัติการดีเด่น 9 รางวัล 3) สตรีเครือข่ายด้านแรงงานดีเด่น 5 รางวัล 4) สตรีผู้ประกอบอาชีพอิสระดีเด่น 4 รางวัล 5) ศิลปินสตรีดีเด่น 1 รางวัล 6) สื่อมวลชนสตรีดีเด่น 1 รางวัล 7) สตรีองค์กรพัฒนาเอกชนดีเด่น 1 รางวัล และ 8) สตรีนักวิชาการด้านแรงงานดีเด่น 1 รางวัล ซึ่งหน่วยงานที่สนใจสามารถจัดส่งแบบเสนอชื่อพร้อมผลงาน ได้ที่สํานักงานสวัสดิการและคุ้มครองแรงงานจังหวัดทุกจังหวัด/สํานักงานสวัสดิการและคุ้มครองแรงงานกรุงเทพมหานครพื้นที่ 1 - 10 ตามพื้นที่ที่เป็นที่ตั้งของสถานที่ทํางานของสตรีทํางาน ตั้งแต่บัดนี้เป็นต้นไป จนถึงวันที่ 8 มกราคม 2567 โดยกรมจะประกาศผลการคัดเลือก ภายในเดือนกุมภาพันธ์ 2567 และกําหนดจัดงานมอบรางวัลแก่สตรีทํางานดีเด่น ประจําปี พ.ศ. 2567 ในวันที่ 8 มีนาคม 2567
ทั้งนี้ สามารถสอบถามเพิ่มเติมได้ที่ กลุ่มงานแรงงานหญิง เด็ก และเครือข่ายการคุ้มครองแรงงาน กองคุ้มครองแรงงาน กรมสวัสดิการและคุ้มครองแรงงาน โทรศัพท์ 0 2660 2052 / 08 9894 8526 หรือสํานักงานสวัสดิการและคุ้มครองแรงงานจังหวัดทุกจังหวัด หรือสํานักงานสวัสดิการและคุ้มครองแรงงานกรุงเทพมหานครพื้นที่ 1 – 10 และสามารถดาวน์โหลดแบบเสนอชื่อและรายละเอียดต่าง ๆ ได้ที่ https://bitly.ws/34JpN
รัฐบาลไทย-ข่าวทำเนียบรัฐบาล-กรมธนารักษ์ชวนเที่ยวงานกาชาด ประจำปี 2566
วันศุกร์ที่ 8 ธันวาคม 2566
08/12/2566
กรมธนารักษ์ชวนเที่ยวงานกาชาด ประจําปี 2566
กรมธนารักษ์ร่วมออกร้านกาชาดกระทรวงการคลัง ประจําปี 2566 ใน “งานวันกาชาด 100 ปี พุทธศักราช 2566” จัดโดยสภากาชาดไทย ระหว่างวันที่ 8-18 ธ.ค.2566 ระหว่างเวลา 11.00-22.00 น. ณ สวนลุมพินี เขตปทุมวัน กรุงเทพฯ
วันนี้ (8 ธันวาคม 2566) นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ร่วมออกร้านกาชาดกระทรวงการคลัง ประจําปี 2566 ใน “งานวันกาชาด 100 ปี พุทธศักราช 2566” จัดโดยสภากาชาดไทย ระหว่างวันที่ 8-18 ธันวาคม 2566 ระหว่างเวลา 11.00-22.00 น. ณ สวนลุมพินี เขตปทุมวัน กรุงเทพมหานคร ภายใต้แนวคิด “งานวันกาชาด 100 ปี รื่นรมย์สุขฤดี ณ ที่แห่งการให้ Red Cross Fair Century of Charity” ซึ่งการจัดงานในปีนี้ได้จัดคู่ขนานบนแพลตฟอร์มออนไลน์อีกหนึ่งช่องทางที่ www.งานกาชาด.com ตลอด 24 ชั่วโมง
นายจําเริญ กล่าวต่อว่า กรมธนารักษ์ได้ร่วมออกร้านในบูธของกระทรวงการคลัง โดยมีการจัดแสดงนิทรรศการเกี่ยวกับทรัพย์สินมีค่า และเหรียญกษาปณ์ที่ระลึกในวาระสําคัญต่าง ๆ ที่เกี่ยวเนื่องในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ รวมทั้งนําผลิตภัณฑ์เหรียญ และเหรียญกษาปณ์ที่ระลึกวาระต่าง ๆ ร่วมจัดจําหน่าย เพื่อเผยแพร่พระมหากรุณาธิคุณ และพระราชกรณียกิจ พระบรมราชูปถัมภก องค์สภานายิกาสภากาชาดไทย และองค์อุปนายิกาผู้อํานวยการสภากาชาดไทยที่ทรงมีต่อพสกนิกรชาวไทย และพิเศษเฉพาะภายในงานกับเหรียญกษาปณ์ที่ระลึกชุด 100 ปี ที่จําหน่ายเพียงชุดละ 200 บาท (สงวนสิทธิ์ 1 บัตรประชนแลกได้ 5 ชุด)
กรมธนารักษ์จึงขอเชิญชวนประชาชนเที่ยวงานวันกาชาด 100 ปี พุทธศักราช 2566 และเข้าเยี่ยมชมบูธนิทรรศการความรู้เกี่ยวกับเหรียญกษาปณ์และทรัพย์สินมีค่าได้ที่บูธกระทรวงการคลัง ตั้งอยู่บริเวณ โซน 3 บูธ 3.7 (หน่วยงานราชการ) บริเวณสระน้ํา โดยใช้ทางเข้าประตูที่ 3 ตั้งแต่วันที่ 8 – 18 ธันวาคม 2566 ณ สวนลุมพินี กรุงเทพมหานคร โดยสามารถเดินทางด้วยขนส่งมวลชนโดยรถไฟฟ้าใต้ดิน MRT สถานีสีลม ทางออก 1 และสถานีสวนลุมพินี ทางออก 3 รถไฟฟ้า BTS สถานีราชดําริ ทางออก 4 และสถานีศาลาแดง ทางออก 6
รัฐบาลไทย-ข่าวทำเนียบรัฐบาล-สั่ง สคบ.ตั้งศูนย์ปฏิบัติการพิเศษ คุ้มครองผู้บริโภคช่วงเทศกาล
วันศุกร์ที่ 8 ธันวาคม 2566
08/12/2566
สั่ง สคบ.ตั้งศูนย์ปฏิบัติการพิเศษ คุ้มครองผู้บริโภคช่วงเทศกาล
วันพุธที่ 6 ธันวาคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลรับทราบผลการรับเรื่องร้องทุกข์จากประชาชนช่วง พ.ค.- ต.ค.2566 ทั้งสิ้น 3,239 เรื่อง
เรื่องที่พบมากที่สุดคือ การซื้อขายสินค้าออนไลน์ รองลงมาคือการจองตั๋วสายการบิน โรงแรม
บัตรชมการแสดง และการเช่าซื้อรถยนต์ จึงสั่งการสํานักงานคณะกรรมการคุ้มครองผู้บริโภค หรือ สคบ.
ตั้งศูนย์ปฏิบัติการพิเศษ เพื่อคุ้มครองคดีที่ประชาชนได้รับผลกระทบเป็นวงกว้าง
เร่งรัดดําเนินการให้แล้วเสร็จโดยเร็ว ในช่วงใกล้เทศกาลจะมีการซื้อสินค้าและบริการจํานวนมาก เช่น
ตั๋วเครื่องบิน ห้องพัก ทัวร์ท่องเที่ยว กระเช้าของขวัญ และสินค้าออนไลน์
ขอให้ประชาชนตรวจสอบข้อมูลของสินค้าและบริการอย่างรอบคอบก่อนตัดสินใจซื้อ
หากพบว่าไม่ได้รับความเป็นธรรมจากการซื้อสินค้าและบริการ สามารถร้องทุกข์ได้ที่ สายด่วน สคบ. 1166
ได้ทันที
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“รองนายกฯสมศักดิ์” โชว์ กองทุนเงินช่วยเหลือผู้ประสบสาธารณภัย มอบถุงยังชีพเยียวยาเหตุน้ำท่วมช่วง ก.ย.-พ.ย.66  แล้ว 5 จังหวัด 9,666 ชุด มูลค่ากว่า 6.7 ล้านบาท
วันศุกร์ที่ 8 ธันวาคม 2566
08/12/2566
“รองนายกฯสมศักดิ์” โชว์ กองทุนเงินช่วยเหลือผู้ประสบสาธารณภัย มอบถุงยังชีพเยียวยาเหตุน้ําท่วมช่วง ก.ย.-พ.ย.66  แล้ว 5 จังหวัด 9,666 ชุด มูลค่ากว่า 6.7 ล้านบาท
“รองนายกฯสมศักดิ์” โชว์ กองทุนเงินช่วยเหลือผู้ประสบสาธารณภัย มอบถุงยังชีพเยียวยาเหตุน้ําท่วมช่วง ก.ย.-พ.ย.66  แล้ว 5 จังหวัด 9,666 ชุด มูลค่ากว่า 6.7 ล้านบาท พร้อมเยียวยาผู้เสียชีวิต 87 ราย รวม 6.3 ล้านบาท เผย กําลังแก้ระเบียบเยียวยาให้กระชับเร็วขึ้น
วันที่ 8 ธันวาคม 2566 นายสมศักดิ์ เทพสุทิน รองนายกรัฐมนตรี เปิดเผยว่า จากเหตุการณ์น้ําท่วมในหลายพื้นที่ ตั้งแต่เดือนกันยายน-พฤศจิกายน 2566 ส่งผลให้ประชาชนได้รับความเดือดร้อน ทางรัฐบาล จึงได้เร่งช่วยเหลือเป็นการเร่งด่วน ผ่านกองทุนเงินช่วยเหลือผู้ประสบสาธารณภัย สํานักนายกรัฐมนตรี โดยขณะนี้ ได้พิจารณามอบถุงยังชีพให้กับประชาชนที่ประสบสาธารณภัยแล้ว 5 จังหวัด คือ จังหวัดชุมพร พิษณุโลก เพชรบูรณ์ ร้อยเอ็ด และ สุโขทัย รวมทั้งหมด 9,666 ชุด มูลค่ากว่า 6,766,200 บาท พร้อมเยียวยากรณีบ้านเรือนเสียหายแล้ว จํานวน 1 หลัง คือที่จังหวัดพระนครศรีอยุธยา เป็นจํานวนเงินกว่า 75,000 บาท
นายสมศักดิ์ กล่าวอีกว่า กองทุนเงินช่วยเหลือผู้ประสบสาธารณภัย สํานักนายกรัฐมนตรี ยังได้ช่วยเหลือเยียวยาผู้เสียชีวิตจากเหตุน้ําท่วมแล้วทั้งหมด 13 จังหวัด ประกอบด้วย 1.ขอนแก่น จํานวน 17 ราย เป็นเงิน 1,360,000 บาท 2.จันทบุรี จํานวน 1 ราย เป็นเงิน 80,000 บาท 3.ชัยนาท จํานวน 2 ราย เป็นเงิน 210,000 บาท 4.พระนครศรีอยุธยา จํานวน 27 ราย เป็นเงิน 2,355,000 บาท 5.พัทลุง จํานวน 2 ราย เป็นเงิน 160,000 บาท 6.มหาสารคาม จํานวน 12 ราย เป็นเงิน 960,000 บาท 7.ศรีสะเกษ จํานวน 11 ราย เป็นเงิน 100,000 บาท 8.สงขลา จํานวน 4 ราย เป็นเงิน 320,000 บาท 9.สิงห์บุรี จํานวน 1 ราย เป็นเงิน 80,000 บาท 10.สุโขทัย จํานวน 7 ราย เป็นเงิน 530,000 บาท 11.สุพรรณบุรี จํานวน 1 ราย เป็นเงิน 80,000 บาท 12.สุราษฎร์ธานี จํานวน 1 ราย เป็นเงิน 80,000 บาท และ 13.อ่างทอง จํานวน 1 ราย เป็นเงิน 80,000 บาท รวมทั้งหมด 87 ราย เป็นจํานวนเงินกว่า 6,395,000 บาท
“รัฐบาลเข้าใจความเดือดร้อนของพี่น้องประชาชนเป็นอย่างดี จึงเร่งพิจารณาช่วยเหลือเยียวยาอย่างเร่งด่วน เพื่อช่วยลดผลกระทบกับพี่น้องประชาชน ให้ได้มากที่สุด รวมถึงกําลังขับเคลื่อนปรับปรุงระเบียบการช่วยเหลือเยียวยา เพื่อให้มีความกระชับรวดเร็ว เป็นประโยชน์ต่อประชาชน และครอบครัวของผู้ได้รับผลกระทบมากยิ่งขึ้น โดยขณะนี้ ร่างระเบียบสํานักนายกรัฐมนตรี ว่าด้วยการรับบริจาคและการให้ความช่วยเหลือผู้ประสบสาธารณภัย ทางสํานักงานปลัดสํานักนายกรัฐมนตรี ได้เสนอสํานักเลขาธิการคณะรัฐมนตรี เรียบร้อยแล้ว เมื่อวันที่ 4 ธันวาคม ที่ผ่าน เพื่อเตรียมเสนอให้ที่ประชุมคณะรัฐมนตรี พิจารณาต่อไป “ รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย  ECSTAR ร่วมมือกับ In-Space ยกระดับการพัฒนากิจการอวกาศไทย ต่อยอดการพัฒนาเทคโนโลยีขั้นสูง ตั้งเป้า 2 ปีข้างหน้า ไทยสามารถสร้างดาวเทียมใช้ภายในประเทศได้
วันศุกร์ที่ 8 ธันวาคม 2566
08/12/2566
โฆษกรัฐบาลเผย  ECSTAR ร่วมมือกับ In-Space ยกระดับการพัฒนากิจการอวกาศไทย ต่อยอดการพัฒนาเทคโนโลยีขั้นสูง ตั้งเป้า 2 ปีข้างหน้า ไทยสามารถสร้างดาวเทียมใช้ภายในประเทศได้
โฆษกรัฐบาลเผย  ECSTAR ร่วมมือกับ In-Space ยกระดับการพัฒนากิจการอวกาศไทย ต่อยอดการพัฒนาเทคโนโลยีขั้นสูง ตั้งเป้า 2 ปีข้างหน้า ไทยสามารถสร้างดาวเทียมใช้ภายในประเทศได้
วันนี้ (8 ธันวาคม 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า ประเทศไทยมีการมุ่งเน้นการพัฒนาเศรษฐกิจอวกาศ มาอย่างต่อเนื่อง โดยมีการนําข้อมูลดาวเทียมมาใช้ประโยชน์ในด้านต่างๆ อาทิการแลกเปลี่ยนข้อมูล การพัฒนาเทคโนโลยี ใช้เป็นเครื่องมือติดตามและตรวจวัดการกักเก็บคาร์บอน เพื่อวิเคราะห์และแก้ปัญหาโลกร้อน ให้สอดคล้องกับเป้าหมายการลดการปล่อยก๊าซเรือนกระจก
ซึ่งล่าสุดความร่วมมือระหว่างศูนย์ความเป็นเลิศด้านเทคโนโลยีอวกาศและวิจัย (The Excellence Centre of Space Technology and Research: ECSTAR) สถาบันเทคโนโลยีพระจอมเกล้าเจ้าคุณทหารลาดกระบัง (สจล.) กับ In-Space Missions Limited ประเทศอังกฤษ เพื่อพัฒนาและยกระดับกิจการด้านอวกาศของประเทศไทยให้เจริญก้าวหน้า มุ่งมั่นพัฒนากิจการด้านอวกาศของไทย ต่อยอดการพัฒนาทางเศรษฐกิจอวกาศ ด้านเทคโนโลยี ด้านธุรกิจ และการสร้างดาวเทียมในอนาคต โดยทั้งสองฝ่ายยังได้ลงนามบันทึกข้อตกลงร่วมมือ (MOU) ซึ่งแสดงให้เห็นถึงศักยภาพและเจตนารมย์ความมุ่งมั่นที่จะพัฒนากิจการอวกาศของประเทศไทย เพื่อสร้างสรรค์การพัฒนาเศรษฐกิจอวกาศอย่างรอบด้าน
จากความร่วมมือครั้งนี้ ประเทศไทยจะได้รับประโยชน์หลากหลายด้าน เช่น ในการพัฒนาดาวเทียมเพื่อแลกเปลี่ยนข้อมูลซึ่งกันและกัน การพัฒนาเทคโนโลยีอื่นๆ ที่เกี่ยวเนื่อง เช่น การแก้ปัญหาฝุ่นพิษ PM 2.5 ปัญหาไฟป่า และปัญหาการเปลี่ยนแปลงของสภาพอากาศ โดยมีเป้าหมายว่าทั้งสองฝ่ายจะทํางานร่วมกันในเดือนมีนาคม 2567 และภายใน 2 ปี จะมีการดําเนินการผลิตดาวเทียมร่วมกัน และสามารถใช้งานดาวเทียมได้ภายในระยะเวลา 3 ปี หนึ่งในนั้น ได้แก่ โครงการผลิตดาวเทียม Faraday Dragon ที่เป็นความร่วมมือจากหลากหลายประเทศ ร่วมกับ In-Space Missions Limited เพื่อผลิตดาวเทียมภูมิภาค ที่มีจุดประสงค์ใช้งานในด้านที่เกี่ยวกับรัฐบาล การค้า การเงิน และการศึกษา โดยประเทศไทยได้เป็นส่วนหนึ่งของการดําเนินโครงการนี้ รวมถึงโครงการอื่นที่จะเกิดขึ้นในอนาคตอีกด้วย
นอกจากนี้ ยังจะส่งผลให้ประเทศไทยสามารถผลิตดาวเทียมร่วมกับประเทศอื่นๆ ในอนาคต ทั้งนี้ การพัฒนากิจการอวกาศ เป็นสิ่งที่สามารถสร้างเทคโนโลยีและสร้างงานให้กับคนไทย ส่งผลดีทั้งด้านเศรษฐกิจและสังคม สร้างความเชื่อมั่นของประเทศในระดับสากล และการถ่ายทอดองค์ความรู้เทคโนโลยีระดับสูง ทําให้การร่วมมือพัฒนายกระดับด้านอวกาศเป็นสิ่งสําคัญของการเดินหน้าประเทศไทยที่จะเกิดขึ้นในอนาคต
“การร่วมมือพัฒนายกระดับกิจการอวกาศ ด้านเทคโนโลยีและดาวเทียม จะสามารถทําให้ประเทศไทยมีความเจริญก้าวหน้าครอบคลุมทุกด้านในอนาคต โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เชื่อมั่นว่าประเทศไทยจะสามารถพัฒนาเทคโนโลยีให้ก้าวหน้าได้อย่างมีประสิทธิภาพ มีบุคลากรที่มีองค์ความรู้ที่ทันสมัย มีเศรษฐกิจอวกาศที่เติบโต และสามารถสร้างดาวเทียมที่ใช้งานได้จริงภายในประเทศ ภายในอีก2 ปีข้างหน้า โดยประเทศไทยจะก้าวเข้าสู่ประเทศแห่งเทคโนโลยีอย่างเต็มรูปแบบ สามารถผลิตเทคโนโลยีที่ทันสมัย สร้างมูลค่าให้กับประเทศไทยอย่างมหาศาล” นายชัยฯ กล่าว
รัฐบาลไทย-ข่าวทำเนียบรัฐบาล-ไทยเล็งร่วมมือกลุ่มพันธมิตรแปซิฟิก ขยายตลาดกาแฟ แร่ธาตุ แฟชั่นเครื่องประดับ เพิ่มมูลค่าการค้ากับโคลอมเบีย
วันศุกร์ที่ 8 ธันวาคม 2566
08/12/2566
ไทยเล็งร่วมมือกลุ่มพันธมิตรแปซิฟิก ขยายตลาดกาแฟ แร่ธาตุ แฟชั่นเครื่องประดับ เพิ่มมูลค่าการค้ากับโคลอมเบีย
ไทยเล็งร่วมมือกลุ่มพันธมิตรแปซิฟิก ขยายตลาดกาแฟ แร่ธาตุ แฟชั่นเครื่องประดับ เพิ่มมูลค่าการค้ากับโคลอมเบีย
วันนี้ (8 ธ.ค.66) นางนลินี ทวีสิน ผู้แทนการค้าไทย เปิดเผยภายหลังการหารือกับนางสาวอานา มาเรีย ปริเอโต อาบัด เอกอัครราชทูตสาธารณรัฐโคลอมเบียประจําประเทศไทย ว่า ทั้งสองฝ่ายเห็นพ้องกันว่าการค้าและการลงทุนระหว่างไทยและโคลอมเบีย ยังมีโอกาสขยายตัวได้อีกมาก โดยเฉพาะสินค้าประเภทกาแฟ และแร่ธาตุ รวมถึงสาขาใหม่ ๆ ที่ทั้งสองฝ่ายมีความสนใจและเชี่ยวชาญ เช่น แฟชั่นและเครื่องประดับ โดยอาศัยต้นแบบจากผลิตภัณฑ์ OTOP ของไทย การท่องเที่ยวเชิงสุขภาพ และพลังงานทดแทน
ผู้แทนการค้าไทย กล่าวว่า ตนได้เชิญชวนและพร้อมสนับสนุนให้ผู้ประกอบการชาวโคลอมเบียเข้าร่วมงานแสดงสินค้านานาชาติที่จัดขึ้นในไทย เช่น THAIFEX หรืองาน Bangkok Gems & Jewelry Fair เพื่อประชาสัมพันธ์สินค้าของโคลอมเบียสู่ตลาดประเทศไทย และตลาดอื่น ๆ ในภูมิภาคเอเชีย รวมทั้งยังได้เชิญนักลงทุนโคลอมเบียเข้ามาลงทุนและใช้ประโยชน์จากภูมิศาสตร์ของไทยที่เป็นจุดศูนย์กลางของอาเซียน เพื่อขยายการค้าการลงทุนไปยังประเทศอื่น ๆ ในภูมิภาค
"ทั้งสองฝ่ายยังได้หารือถึงความสัมพันธ์ที่ใกล้ชิดในแง่ของความร่วมมือเพื่อการพัฒนา ซึ่งส่งผลให้มีการจัดโครงการเสริมสร้างขีดความสามารถที่หลากหลาย ผ่าน TICA การมีส่วนร่วมและบทบาทของสตรีในกระบวนการสร้างสันติภาพ ความสนใจของไทยในการพัฒนาความร่วมมือกับกลุ่มพันธมิตรแปซิฟิก (Pacific Alliance: PA) ที่ประกอบด้วย ชิลี โคลอมเบีย เม็กซิโก และเปรู ในขณะที่โคลอมเบียต้องการมีบทบาทในภูมิภาคเอเชียตะวันออกเฉียงใต้และแปซิฟิก" นางนลินี กล่าว
รัฐบาลไทย-ข่าวทำเนียบรัฐบาล-บขส. จับมือ ขสมก. จัดการเดินรถแบบเชื่อมต่อ อำนวยความสะดวกผู้โดยสารที่เดินทางกลับจากภูมิลำเนา เดินทางไปต่อสะดวก 12 เส้นทาง
วันศุกร์ที่ 8 ธันวาคม 2566
บขส. จับมือ ขสมก. จัดการเดินรถแบบเชื่อมต่อ อํานวยความสะดวกผู้โดยสารที่เดินทางกลับจากภูมิลําเนา เดินทางไปต่อสะดวก 12 เส้นทาง
....
วันนี้ (8 ธ.ค. 66) นางสาวระพิพรรณ วรรณพินทุ รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) และนายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม ร่วมลงพื้นที่ตรวจความพร้อมในการจัดรถโดยสาร ขสมก. เข้ามารับผู้โดยสารที่บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) หรือหมอชิต 2
นางสาวระพิพรรณ วรรณพินทุ เปิดเผยว่า การลงพื้นที่ร่วมกับ ขสมก. ครั้งนี้ เพื่อสํารวจความพร้อมอํานวยความสะดวกให้ผู้โดยสารที่เดินทางกลับจากภูมิลําเนาสามารถเลือกใช้บริการรถโดยสาร ขสมก. เดินทางออกจากชานชาลาขาเข้าหมอชิต 2 ได้สะดวก โดย บขส. จะจัดช่องจอดรถบริเวณชานชาลาขาเข้า 5 ช่อง สําหรับให้รถโดยสาร ขสมก. ใช้จอดรถ ขณะเดียวกัน ขสมก. ได้จัดรถโดยสาร 12 เส้นทาง ประกอบด้วย สาย 96 มีนบุรี - หมอชิต 2 สาย 145 แพรกษาบ่อดิน - หมอชิต 2 สาย 536 ปากน้ํา - หมอชิต 2 สาย 77 อู่สาธุประดิษฐ์ - หมอชิต 2 สาย 136 คลองเตย - หมอชิต 2 สาย 138 พระประแดง - หมอชิต 2 สาย 509 อู่บรมราชชนนี - หมอชิต 2 สาย 134 หมู่บ้านเคหะบางบัวทอง - หมอชิต 2 สาย 16 อู่หมอชิต - สุรวงศ์ สาย 49 สถานีกลางกรุงเทพอภิวัฒน์ - หัวลําโพง (วนซ้าย) สาย A1 ดอนเมือง - BTS จตุจักร (ทางด่วน) และสาย 3 หมอชิต - คลองสาน เพื่ออํานวยความสะดวกและเป็นทางเลือกในการเดินทางเชื่อมต่อ ซึ่งสอดคล้องกับแนวนโยบาย Quick Win “คมนาคม เพื่อความอุดมสุขของประชาชน” ของกระทรวงคมนาคม ในการดูแลอํานวยความสะดวกในการเดินทางเชื่อมต่อระบบขนส่งสาธารณะต่าง ๆ ทั้งนี้ ขสมก. จะเริ่มให้บริการตั้งแต่วันที่ 9 ธันวาคม 2566 เวลา 04.00 - 20.00 น. เป็นต้นไป สามารถสอบถามข้อมูลการเดินทางเพิ่มเติมได้ที่สายด่วน โทร. 1490 เรียก บขส. ตลอด 24 ชั่วโมง หรือสายด่วน ขสมก. โทร. 1348
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ร่วมแข่งฟุตซอลกับผู้บริหาร สปน. โชว์ยิงแฮตทริก 3 ลูก พาทีมชนะ 5:2 ชวน ข้าราชการ ออกกำลังกาย เพื่อผ่อนคลาย-สุขภาพดี
วันศุกร์ที่ 8 ธันวาคม 2566
08/12/2566
​“รองนายกฯสมศักดิ์” ร่วมแข่งฟุตซอลกับผู้บริหาร สปน. โชว์ยิงแฮตทริก 3 ลูก พาทีมชนะ 5:2 ชวน ข้าราชการ ออกกําลังกาย เพื่อผ่อนคลาย-สุขภาพดี
​“รองนายกฯสมศักดิ์” ร่วมแข่งฟุตซอลกับผู้บริหาร สปน. โชว์ยิงแฮตทริก 3 ลูก พาทีมชนะ 5:2 ชวน ข้าราชการ ออกกําลังกาย เพื่อผ่อนคลาย-สุขภาพดี
วันที่ 8 ธันวาคม 2566 เมื่อเวลา 16.00 น. นายสมศักดิ์ เทพสุทิน รองนายกรัฐมนตรี ได้ร่วมการแข่งขันกีฬาเชื่อมความสัมพันธ์ภายใน สํานักงานปลัดสํานักนายกรัฐมนตรี ประจําปี 2566 โดยมี นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นายกิตติกร โลห์สุนทร รองเลขาธิการนายกรัฐมนตรีฝ่ายการเมือง นายธีระพงษ์ วงศ์ศิวะวิลาส ปลัดสํานักนายกรัฐมนตรี ผู้บริหารสํานักปลัดสํานักนายกรัฐมนตรี และข้าราชการจํานวนมาก เข้าร่วม ที่บริเวณลานจอดรถหน้าสํานักงานปลัดสํานักนายกรัฐมนตรี
โดยนายสมศักดิ์ ได้ร่วมแข่งขันฟุตซอลระหว่างทีมรองนายกรัฐมนตรี กับ ผู้บริหาร สปน. ซึ่งการแข่งขันเป็นไปด้วยความสนุกสนาน มีข้าราชการ สปน.มาร่วมส่งเสียงเชียร์กันอย่างคึกคัก โดยผลการแข่งขัน นายสมศักดิ์ ได้ยิงเข้าประตูถึง 3 ลูก ทําแฮตทริกให้กับทีม จนสามารถพาทีมชนะทีมผู้บริหาร สปน. ไปด้วยสกอร์ 5 : 2 จากนั้น นายสมศักดิ์ พร้อมด้วย นางพวงเพ็ชร ได้ร่วมนั่งชมการแข่งขันฟุตซอลหญิงชิงแชมป์ระหว่างสีส้ม กับ สีฟ้า ทําให้การแข่งขันเป็นไปด้วยความสนุกสนานมากยิ่งขึ้น
นายสมศักดิ์ กล่าวว่า การมาร่วมแข่งขันฟุตซอลในวันนี้ ถือเป็นการออกกําลังกาย และผ่อนคลาย หลังผ่านการทํางานหนักมาทั้งสัปดาห์ ซึ่งการออกกําลังกายที่เหมาะสม ถือว่ามีประโยชน์เป็นอย่างมาก ตนจึงมาร่วมเล่นกีฬา เพื่อส่งเสริมให้ข้าราชการ มาร่วมออกกําลังกายมากยิ่งขึ้น โดยตนสนับสนุน ให้ร่วมออกกําลังกายเป็นประจํา เพื่อให้ร่างกายได้ผ่อนคลาย และมีสุขภาพที่ดี
รัฐบาลไทย-ข่าวทำเนียบรัฐบาล-เริ่มแล้วจ้าาา….งานวันกาชาด ๑๐๐ ปี มหกรรมความสนุกส่งท้ายปี ตลอด 11 วัน 11 คืน กับกิจกรรมย้อนวันวานให้คุณได้ร่วมสนุกเต็มอิ่มตลอด 24 ชั่วโมง ไม่ว่าจะชอปสินค้า ทำบุญลุ้นรางวัลใหญ่ เกม
วันศุกร์ที่ 8 ธันวาคม 2566
เริ่มแล้วจ้าาา....งานวันกาชาด ๑๐๐ ปี มหกรรมความสนุกส่งท้ายปี ตลอด 11 วัน 11 คืน กับกิจกรรมย้อนวันวานให้คุณได้ร่วมสนุกเต็มอิ่มตลอด 24 ชั่วโมง ไม่ว่าจะชอปสินค้า ทําบุญลุ้นรางวัลใหญ่ เกม
งานวันกาชาด ๑๐๐ ปี พุทธศักราช ๒๕๖๖
"รื่นรมย์สุขฤดี ณ ที่แห่งการให้" #RedCrossFairCenturyOfCharity
วันนี้-18 ธันวาคม 2566 ณ สวนลุมพินี และ www.redcrossfair.com
#งานกาชาดออนไลน์ #งานวันกาชาด100ปี
#กระทรวงกลาโหม #สํานักงานปลัดกระทรวงกลาโหม #กองทัพไท
รัฐบาลไทย-ข่าวทำเนียบรัฐบาล-บขส. จัดโครงการ “นโยบายสานต่อ วงล้อขับเคลื่อน” ถ่ายทอดทิศทางการดำเนินงานในปีงบประมาณ 2567
วันศุกร์ที่ 8 ธันวาคม 2566
บขส. จัดโครงการ “นโยบายสานต่อ วงล้อขับเคลื่อน” ถ่ายทอดทิศทางการดําเนินงานในปีงบประมาณ 2567
...
นางสาวระพิพรรณ วรรณพินทุ รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม พร้อมด้วยผู้บริหารระดับสูง ร่วมแถลงนโยบายทิศทางการดําเนินงานโครงการ “นโยบายสานต่อ วงล้อขับเคลื่อน” ประจําปี 2567 เมื่อวันที่ 7 ธันวาคม 2566 ณ ห้องมหาราช ชั้น 4 สถานีขนส่งผู้โดยสารกรุงเทพ (จตุจักร) และระบบ Zoom Meetings
นางสาวระพิพรรณ วรรณพินทุ กล่าวว่า นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ได้มอบนโยบายในโอกาสตรวจเยี่ยมการดําเนินงานของ บขส. เมื่อวันที่ 3 พฤศจิกายน 2566 ดังนี้ 1) กําหนดยุทธศาสตร์ในอนาคต เพื่อเพิ่มขีดความสามารถในการแข่งขัน 2) บริหารต้นทุนคงที่/ต้นทุนผันแปร การเดินรถโดยสารเชื่อมต่อแบบ Feeder กับรถไฟฟ้า 3) ปรับปรุงจุดจอดรถให้เชื่อมต่อกับระบบรถไฟในเส้นทางต่างจังหวัด 4) จําหน่ายตั๋วโดยสารแบบออนไลน์ 100% 5) พัฒนาระบบบัญชีแบบ Real Time 6) จําหน่ายตั๋วล่วงหน้า 1 ปี 7) ติดตามข้อเสนอแนะของผู้ใช้บริการ 8) ลดภาระและต้นทุนของสํานักซ่อมบํารุงและตรวจสภาพรถ โดยจ้างบุคคลภายนอกดําเนินการ 9) พิจารณาแนวทางในการใช้ประโยชน์จากที่ดินให้เกิดการเชื่อมต่อ หรือทําเป็นที่จอดรถ และ 10) ตรวจสอบที่ดินของ บขส. ที่มีอยู่เพื่อแปลงเป็นสถานีโดยสารกรุงเทพฯ ลดปริมาณรถโดยสารเข้ากรุงเทพฯ ชั้นใน นอกจากนี้ บขส. จะขับเคลื่อนการดําเนินงานตามแนวนโยบาย Quick Win “คมนาคมเพื่อความอุดมสุขของประชาชน” ดังนี้ 1) โครงการความร่วมมือรถไฟ รถทัวร์ รถเมือง โดยจะนําร่องเพิ่มจุดจอดรถ (ขาเข้า) เฉพาะรถโดยสารของ บขส. ที่จุดจอดรถ (ประตู 3) ของสถานีกลางกรุงเทพอภิวัฒน์ เพื่อเป็นทางเลือกให้ผู้โดยสารที่เดินทางเข้ามากรุงเทพฯ สามารถเลือกการเดินทางเชื่อมต่อรถไฟฟ้า MRT สายสีแดง และรถโดยสาร องค์การขนส่งมวลชนกรุงเทพ (ขสมก.) หรือเลือกลงที่จุดจอดชานชาลาขาเข้า หมอชิต 2 เพื่อเดินทางต่อด้วยรถแท็กซี่ หรือรถโดยสาร ขสมก. เริ่มตั้งแต่วันที่ 15 ธันวาคม 2566 เป็นต้นไป 2) โครงการเดินรถเชื่อมต่อระบบขนส่งสาธารณะที่สถานีคลองบางไผ่ (อยู่ระหว่างดําเนินการ) และ 3) โครงการจําหน่ายตั๋วออนไลน์เชื่อมต่อกับแพลตฟอร์มอื่น เพื่อเพิ่มอํานวยความสะดวกผู้โดยสารในการจองตั๋ว และเพิ่มช่องทางการให้บริการ เป็นต้น
สําหรับการดําเนินงานในปี 2567 บขส. มีเป้าหมายเพิ่มรายได้และลดค่าใช้จ่าย โดยจะเดินหน้าแผนการจัดหารถโดยสารใหม่ รถโดยสารพลังงานทางเลือก การพัฒนาธุรกิจรับส่งสินค้าและพัสดุภัณฑ์ การปรับปรุงเส้นทางเดินรถ และการบริการรถโดยสารเชื่อมต่อแบบ Feeder Services รวมทั้งจะขับเคลื่อนและพัฒนาองค์กรก้าวไปอย่างมั่นคง พัฒนาศักยภาพบุคลากร เพิ่มทักษะ และองค์ความรู้อย่างต่อเนื่อง และมีความเป็นมืออาชีพ โดยการส่งเสริมให้พนักงานมีทัศนคติ วิธีคิด และการประพฤติปฏิบัติที่สะท้อนการมีคุณธรรม จริยธรรม รวมทั้งส่งเสริมให้พนักงานมีจิตบริการ และพร้อมอํานวยความสะดวกผู้โดยสารให้ได้รับบริการที่สะดวก
รัฐบาลไทย-ข่าวทำเนียบรัฐบาล-นายกฯ ลุยงานต่อเนื่อง 9 ธ.ค. 66 เช้าตะวันตกที่กาญจนบุรี - เย็นขึ้นเหนือร่วมพิธีเปิดงาน Thailand Biennale จ.เชียงราย
วันศุกร์ที่ 8 ธันวาคม 2566
นายกฯ ลุยงานต่อเนื่อง 9 ธ.ค. 66 เช้าตะวันตกที่กาญจนบุรี - เย็นขึ้นเหนือร่วมพิธีเปิดงาน Thailand Biennale จ.เชียงราย
.....
นายกฯ ลุยงานต่อเนื่อง 9 ธ.ค. 66 เช้าตะวันตกที่กาญจนบุรี - เย็นขึ้นเหนือร่วมพิธีเปิดงาน Thailand Biennale จ.เชียงราย
.
หยุดสัปดาห์นี้ เสาร์ที่ 9 ธ.ค. 66 นายกฯ ยังคงปฏิบัติภารกิจต่อเนื่อง ช่วงเช้าไป จ.กาญจนบุรี เพื่อติดตามการพัฒนาเศรษฐกิจการค้าในพื้นที่ พร้อมร่วมประชุมเพื่อรับฟังและวางแนวทางแก้ไขปัญหาภาพรวมของจังหวัด
.
เสร็จสิ้นภารกิจที่เมืองกาญจน์ บินลัดฟ้าขึ้นเหนือทันที จ.เชียงราย เป็นประธานพิธีเปิดงานมหกรรมศิลปะร่วมสมัยนานาชาติ Thailand Biennale, Chiang Rai 2023 ณ Chiang Rai International Art Museum (CIAM)
.
อ่านเพิ่มเติม คลิก https://www.thaigov.go.th/news/contents/details/75827
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดอภัยฯ ประชุมการวางแนวทางขับเคลื่อนโครงการส่งเสริมการปลูกกาแฟเพื่อทดแทนการนำเข้า และแก้ไขปัญหา PM 2.5
วันศุกร์ที่ 8 ธันวาคม 2566
รองปลัดอภัยฯ ประชุมการวางแนวทางขับเคลื่อนโครงการส่งเสริมการปลูกกาแฟเพื่อทดแทนการนําเข้า และแก้ไขปัญหา PM 2.5
รองปลัดอภัยฯ ประชุมการวางแนวทางขับเคลื่อนโครงการส่งเสริมการปลูกกาแฟเพื่อทดแทนการนําเข้า และแก้ไขปัญหา PM 2.5
วันศุกร์ที่ 8 ธันวาคม 2566 เวลา 14.00 น. นายอภัย สุทธิสังข์ รองปลัดกระทรวงเกษตรและสหกรณ์ ประชุมการวางแนวทางขับเคลื่อนโครงการส่งเสริมการปลูกกาแฟเพื่อทดแทนการนําเข้า และแก้ไขปัญหา PM 2.5 บนพื้นที่ภาคเหนือ ร่วมกับกรมวิชาการเกษตร และมูลนิธิชาวสวนกาแฟ ณ ห้องประชุมกรมวิชาการเกษตร ห้อง 201
วัตถุประสงค์ของโครงการ คือ
1) เพื่อส่งเสริมให้เกษตรกรภาคเหนือปลูกกาแฟเพิ่มขึ้น ทดแทนการนําเข้าสินค้ากาแฟจากต่างประเทศ
2) เพื่อลดปัญหาหมอกควันไฟป่าและฝุ่นละอองขนาดเล็ก PM 2.5 ในพื้นที่ภาคเหนือ
3) เพื่อช่วยเพิ่มพื้นที่เกษตรกรรมยั่งยืนในพื้นที่ภาคเหนือ
4) เพื่อเพิ่มและสร้างรายได้ให้กับเกษตรกร
โดย กระทรวงเกษตรและสหกรณ์ และภาคส่วนที่เกี่ยวข้อง ได้ร่วมกําหนดแผนบริหารจัดการการผลิตกาแฟ สร้างคุณภาพครบวงจรตั้งแต่การผลิต การแปรรูป ถึงการตลาด ผลผลิตคุณภาพที่เป็นที่ยอมรับในระดับสากล รวมถึงการรับซื้อคาร์บอนเครดิตในอนาคต โดยได้รับการสนับสนุนงบประมาณจากมูลนิธิชาวสวนกาแฟ เป้าหมาย นําร่องโครงการฯในพื้นจังหวัดพะเยา เน้นพื้นที่มีแหล่งน้ํา จํานวน 200 ไร โดยวางแผน ดําเนินการในเดือนมกราคม 2567 เพื่อเข้าสู่โครงการพัฒนาพะเยาโมเดลต่อไป
รัฐบาลไทย-ข่าวทำเนียบรัฐบาล-นายกฯ พร้อมผลักดันกีฬา “มวยไทย” ให้เป็น Soft Power สนับสนุนส่งเสริมครูมวยไทยไปสอนในต่างประเทศ
วันศุกร์ที่ 8 ธันวาคม 2566
08/12/2566
นายกฯ พร้อมผลักดันกีฬา “มวยไทย” ให้เป็น Soft Power สนับสนุนส่งเสริมครูมวยไทยไปสอนในต่างประเทศ
นายกฯ พร้อมผลักดันกีฬา “มวยไทย” ให้เป็น Soft Power สนับสนุนส่งเสริมครูมวยไทยไปสอนในต่างประเทศ
วันนี้ (8 ธันวาคม 2566) เวลา 13.00 น. ณ ห้องสีม่วง ตึกไทยคู่ฟ้า ทําเนียบรัฐบาล นายพิมล ศรีวิกรม์ กรรมการยุทธศาสตร์ซอฟต์พาวเวอร์ด้านกีฬา นําผู้แทนประธานเจ้าหน้าที่บริหาร One Championship และร้อยโทสมบัติบัญชาเมฆ (บัวขาว) นักมวยไทยพร้อมคณะเข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยนายพิมล ได้มอบกระเช้า Soft Power ให้กับนายกรัฐมนตรีเพื่อเป็นกําลังใจ พร้อมกล่าวขอบคุณนายกรัฐมนตรีและรัฐบาลที่มีนโยบายสนับสนุนด้านกีฬาอย่างจริงจัง พร้อมกันนี้ นายบัวขาว ได้มอบกางเกงนักมวยสีแดง ให้กับนายกรัฐมนตรีเพื่อใส่ออกกําลังกาย ทางด้านผู้แทนประธานฯได้มอบเข็มขัดแชมป์จําลองให้กับนายกรัฐมนตรี และเชิญชวนนายกรัฐมนตรีไปเป็นประธานเปิดงานการแข่งขันชกมวยไทย รายการ “One Championship” ในวันศุกร์ที่ 22 ธันวาคม 2566 โดยนายกรัฐมนตรีได้ตอบตกลง
นายชัย วัชรงค์ โฆษกประจําสํานักนายกรัฐมนตรีเปิดเผยว่า นายกรัฐมนตรีระบุ กีฬามวยไทยเป็นหนึ่งที่คณะกรรมการของ Soft Power ผลักดันให้เกิดมูลค่าทางเศรษฐกิจ ซึ่งไม่มีใครปฏิเสธได้ว่ามวยไทยเป็น Soft Power อันดับต้น ๆ ของประเทศไทย ที่มีคํา “ไทย” อยู่ด้วย ยกเว้นแต่ถ้ากล่าวถึงอาหารคงเป็นผัดไทย แต่มวยไทยให้คุณค่ากับ Soft Power ของความเป็นไทยจํานวนมาก เช่น ค่ายมวยไทยในประเทศอังกฤษมีค่ายอยู่ประมาณ 5-6 พันค่ายมวย แสดงให้เห็นว่า มวยไทยเป็น Soft Power อันดับหนึ่งที่สร้างมูลค่าทางเศรษฐกิจมหาศาล ไม่ว่าจะเป็นเรื่องของการถ่ายทอดสด ไลฟ์ Streaming หรือการขายของอุปกรณ์ที่เกี่ยวข้อง อาทิ กางเกงมวยไทย นวมมวยไทย ซึ่งเป็นสินค้าที่ทําให้เกิดประโยชน์แก่ประเทศไทยได้อย่างดี
ต้องขอขอบคุณคุณพิมล ที่ช่วยผลักดันทางด้านการกีฬามวยไทยสู่ระดับโลก โดยเฉพาะบัวขาวถึงอายุ 41 ปี ได้สร้างความหวังและแรงบันดาลใจให้แก่คนรุ่นใหม่ที่ต้องการเข้ามามีส่วนร่วมในกิจกรรมมวยไทย เป็นที่ทราบกันดีว่า รายการ “One Championship”ในทุกวันศุกร์จะมีการถ่ายทอดสดไลฟ์ Streaming มีคนดูร้อยกว่าล้านคนสื่อให้เห็นถึงศักยภาพของกีฬามวยไทยสามารถก้าวไปได้อีกไกล
นายกรัฐมนตรี กล่าวถึงความมั่นคงในอาชีพของคนไทย และนักมวยไทยนั้น รัฐบาลต้องการที่จะผลักดันในอาชีพนักมวย ไม่เพียงแต่นักมวยอาชีพเพียงเท่านั้น แต่ต้องการผลักดันให้กิจกรรมมวยไทย ไม่ใช่เป็นเพียงแค่กีฬา แต่สามารถที่จะเข้าไปอยู่ในหลักสูตรพละศึกษา สามารถที่ตั้งค่ายมวยในต่างประเทศได้ และเป็นแนวทางในการขยายอาชีพได้
นายกรัฐมนตรีพร้อมผลักดันแนวทางมวยไทยในเรื่องแนวของการตรวจคนเข้าเมือง โดยทางกระทรวงการต่างประเทศ ซึ่งปัจจุบันมีนักมวยไทยหลายคนอยากจะไปสอน และจัดตั้งค่ายมวยที่เมืองนอก โดยต้องใช้วีซ่านักท่องเที่ยว ถือเป็นการผิดกฎระเบียบการเข้าเมืองอยู่ ทางกระทรวงต่างประเทศและ ตม. ได้ช่วยเพิ่มการอํานวยความสะดวกให้นักท่องเที่ยวที่อยากมาศึกษากีฬามวยไทยมากยิ่งขึ้น
“กีฬามวยไทยเป็นกีฬาที่นํารายได้ให้กับประเทศโดยสามารถเชื่อมโยงกับการท่องเที่ยวได้ เช่น เกาะสมุย จ.สุราษฏร์ธานี หรือ จังหวัดภูเก็ต ซึ่งมีนักท่องเที่ยวมาศึกษามวยไทย และสร้างรายได้ให้ประเทศมากมาย ขอฝากให้สมาคมระมัดระวังมิจฉาชีพ หลอกลวงนักท่องเที่ยว ซึ่งจะส่งผลเสียและภาพลักษณ์ของประเทศไทย“ นายกรัฐมนตรีย้ํา
รัฐบาลไทย-ข่าวทำเนียบรัฐบาล-รมว.กห. ร่วมร้องเพลงกับวงดุริยางค์กองทัพบก ในเพลง ความฝันอันสูงสุด
วันศุกร์ที่ 8 ธันวาคม 2566
รมว.กห. ร่วมร้องเพลงกับวงดุริยางค์กองทัพบก ในเพลง ความฝันอันสูงสุด
...
รัฐบาลไทย-ข่าวทำเนียบรัฐบาล-กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) แก่ประชาชน เพื่อกระตุ้นให้เหรียญกษาปณ์เกิดการหมุนเวียนเพิ่มมากขึ้น
วันศุกร์ที่ 8 ธันวาคม 2566
08/12/2566
กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) แก่ประชาชน เพื่อกระตุ้นให้เหรียญกษาปณ์เกิดการหมุนเวียนเพิ่มมากขึ้น
กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) เพื่ออํานวยความสะดวกให้กับระชาชนที่มีเหรียญกษาปณ์อยู่ และมีความต้องการแลกคืนแต่ยังไม่สามารถเข้าถึงในการรับแลกคืนเหรียญได้
วันนี้ (8 ธันวาคม 2566) นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์จะออกให้บริการรับแลกคืนเหรียญกษาปณ์เคลื่อนที่ (Mobile Coin Unit) เพื่ออํานวยความสะดวกให้กับระชาชนที่มี เหรียญกษาปณ์อยู่ และมีความต้องการแลกคืนแต่ยังไม่สามารถเข้าถึงในการรับแลกคืนเหรียญได้ ประกอบด้วย เหรียญกษาปณ์หมุนเวียนทุกชนิดราคา เหรียญกษาปณ์สภาพดี หรือเหรียญกษาปณ์ชํารุด เช่น เหรียญกษาปณ์ดํา ถูกตัด ถูกตอก ถูกตี เจาะรู บิดงอ โดยในเดือนธันวาคม 2566 รถรับแลกเหรียญคืนเหรียญกษาปณ์เคลื่อนที่ (Mobile Coin Unit) จะออกให้บริการตามสถานที่ ดังนี้
วันที่ 12 – 13 ธันวาคม  - องค์พระปฐมเจดีย์ จังหวัดนครปฐม เวลา 09.30 น. – 14.30 น.
วันที่ 14 – 15 ธันวาคม  - ศาลหลักเมือง จังหวัดปราจีนบุรี เวลา 09.30 น. – 14.30 น.
- ศาลากลาง จังหวัดอ่างทอง เวลา 09.30 น. – 15.00 น.
วันที่ 18 – 19 ธันวาคม  - สํานักงานธนารักษ์พื้นที่สระบุรี เวลา 09.30 น. – 15.00 น.
วันที่ 20 ธันวาคม   - สํานักงานธนารักษ์พื้นที่นนทบุรี เวลา 09.30 น. – 15.30 น.
สําหรับการให้บริการรับแลกคืนเหรียญกษาปณ์เคลื่อนที่ (Mobile Coin Unit) เป็นอีกหนึ่งช่องทางที่กระตุ้นให้ประชาชนที่เก็บเหรียญไว้นําออกมาแลกคืน เพื่อให้เกิดการหมุนเวียนเพิ่มมากขึ้น อีกทั้ง เพื่อเป็นการอํานวยความสะดวกให้กับประชาชนที่มีเหรียญกษาปณ์อยู่ ซึ่งไม่สามารถเข้าถึงในการรับแลกคืนเหรียญได้อีกด้วย อธิบดีกรมธนารักษ์กล่าวในตอนท้าย